stanford-oval/wikipedia huggingface dataset:
קפטן תחתונים
הסדרה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
לסדרה שלוש עונות, בכל עונה ישנם 13 פרקים. העלילה של העונה הראשונה היא חסרת המשכתיות. בעונה הראשונה, ג'ורג' והרולד יוצרים המון מפלצות, בניהן הגרבונון המסריחול, מומיית הטישו, נפיל החימר והערפדית הבזויה (למרות שמלווין יצר את הערפדית הבזויה ואת נפיל החימר) ובספיישל סיום העונה מגלים שהמפקח של בית הספר, דוקטור שלום מנינוולי, הוא למעשה מלווין מהעתיד. לדמותו קוראים מלווינבורג, משום שהוא חצי בן אדם וחצי רובוט. הוא מגרש את ג'ורג' והרולד בטענה שהם עברו על הרבה יותר מדי חוקים של בית הספר, ומפטר את מר פיפיש משום שהוא כתב את החוקים ביד, למרות שאין לו את הסמכות.
מהעונה השנייה, הסדרה נכנסת לאקשן. ג'ורג' והרולד חוזרים לבית הספר בעזרת המפקחת החדשה, גרייס וויין, שאמרה שהגירוש מבוטל משום שהחוקים נכתבו על ידי מר פיפיש, מה שאומר שהם לא רשמיים או לא תקפים. מיד אחר כך, הם יוצאים למסע ארוך כדי להחזיר את מר פיפיש מטיול ארוך ביערות הגשם. במהלך העונה הם נלחמים במפלצות שיצרו המלווינים (או הם) ובסוף העונה הם מגלים שהמפקחת החדשה גרייס וויין היא בעצם אריקה וונג מהעתיד (החברה הכי טובה שלהם) ונשיאת העולם בעתיד.
בעונה השלישית, הם נוסעים למחנה באגם ומגלים שהם במחנות שונים. במשך שני הפרקים הראשונים הם ניסו להיות ביחד בכל כך הרבה דרכים. בין אם זה היה לזייף ריב, או לנסות לחפור למטה כדי להיפגש. לבסוף הם הצליחו לשכנע את פיפיש, מנהיג המחנה, בכך שהשתמשו בפחד הכי גדול שלו, אופוסומים, כדי לאיים עליו. במהלך העונה הם נתקלים בשלל הרפתקאות ונלחמים מול מפלצות חדשות. הם אפילו נלחמו נגד כפילים של עצמם, שהם היו בעצם הם אם הם היו עשירים.
בסוף העונה, ג'ורג' הכריז שהסדרה נגמרה, עד שראה שלט שעליו כתוב "עוד קפטן תחתונים יגיע בקרוב" וזה היה הסוף הרשמי של הסדרה.
ב־8 אוקטובר 2019 יצא ספיישל ליל כל הקדושים, או, כמו שג'ורג' והרולד קראו לו, "ליל עקוף ת'חוקים". בספיישל הקצר שאורכו 46 דקות, מסופר על כמה שג'ורג' והרולד אוהבים את חג ליל כל הקדושים, אבל מלווין מנסה להשמיד אותו. בסופו של דבר, הוא הפך את ליל כל הקדושים ללא חוקי.
ג'ורג' והרולד המציאו חג חדש בהשראת החג האסור, אבל עם שינויים קלים בכל אחד מהמנהגים. לדוגמה: במקום תחפושות, תלבושות. במקום ממתקים, חטיפים. במקום שלדים, אנשי זאב וערפדים, מתחפשים לאפכריש (רופא כריש), עקרבצל (שילוב של עקרב ובצל) וקורברה (שילוב של קוברה וקוביית קרח).
בסופו של דבר, ג'ורג' והרולד מצליחים להחזיר את ליל כל הקדושים הישן והטוב.
ב־10 ביולי 2020 יצאה סדרת ספין-אוף חדשה, בשם "הרפתקאותיו המופלאות של קפטן תחתונים בחלל", הכוללת רק עונה אחת ובה רק שישה פרקים. בסדרה הם איכשהו הצליחו להגיע לחלל והצטרכו להציל את מלווין מהחייזרים שחטפו אותו.
ב־4 בדצמבר 2020 יצא ספיישל חג המולד. בדומה לספיישל ליל כל הקדושים, שהגיע שנה לפני, גם חג המולד קיבל כינוי ומנהגים חדשים. כינויו החדש של חג המולד הוא "אושר נולד", בו ג'ורג' והרולד ניסו לשנות את החג שיהיה לפי מה שהם רוצים, אך לבסוף הגיעו למצב שהם הבינו את משמעותו האמיתית של החג, ובזמן קרב עם סנטה הבנים היו צריכים להזכיר לו מה היא. הספיישל ארך כ־45 דקות.
ג'ורג' דובב באנגלית על ידי רמון המילטון, ובעברית על ידי פז פרל.
הרולד דובב באנגלית על ידי ג'יי גרגנני, ובעברית על ידי יולי סקר.
באנגלית, הקול של הרולד נעשה עמוק יותר בעונות החדשות בגלל שג'יי גרגנני נכנס לגיל ההתבגרות.
הספרים > הסדרה הראשית

| מספר בסדרה | מספר בסדרה | שם הספר: | הוצאה לאור: | שנת הוצאה לאור | שנת הוצאה לאור בישראל: |
| --- | --- | --- | --- | --- | --- |
|  | 1 | הרפתקאות קפטן תחתונים | כנרת | 1997 | 2010 |
|  | 2 | האסלות המחסלות | כתר ספרים, כנרת | 1999 | 2010 |
|  | 3 | הפלישה מהחלל של מנהלות המטבח המרושעות ממש, ובעקבותיה מתקפת החנונים-זומבים של חדר האוכל, המזוויעים לא פחות | כנרת | 1999 | 2010 |
|  | 4 | פרופסור פומפה פ' פיפיקקי | כנרת | 2000 | 2012 |
|  | 5 | גברת גמישות הגומי הגועלית | כנרת | 2001 | 2012 |
|  | 6 | נגד נער הנזלת הנבזי חלק 1: גדילת גושי הגועל הגדושים | כנרת | 2003 | 2012 |
|  | 7 | נגד נער הנזלת הנבזי חלק 2: מלכודת המגה-מגעילונים המופרעים | כנרת | 2003 | 2012 |
|  | 8 | התוקפים המטונפים מתא השירותים התכול | כנרת | 2006 | 2013 |
|  | 9 | ההפתעה המפוצצת של הפרופסור המופרע | כנרת | 2012 | 2013 |
|  | 10 | הרובו-מכנסיים הרדיואקטיבי המרושע | כנרת | 2013 | 2014 |
|  | 11 | התכססנות השטנית של אסלת טורבו 2000 | כנרת | 2014 | 2015 |
|  | 12 | הסיפור הסוער של סר סרחונסקי | כנרת | 2015 | 2016 |
הספרים > איש הכלב

"איש הכלב" הוא הקומיקס שיצרו גיבורי סדרת "קפטן תחתונים", ג'ורג' והרולד.
עלילת הספרים מתחילה בכך שהשוטר האנושי ניט וכלבו גרג נפצעו יחד בעבודה, וניצלים באמצעות ניתוח חדשני שממנו נוצר שוטר בשם "איש הכלב" שהוא הכלאה של שניהם. איש הכלב חייב להגן ולשרת כשהוא רודף בעקשנות אחרי פיטי החתול המרושע.
| מספר בסדרה | שם הספר: | שנת הוצאה לאור | שנת הוצאה לאור בישראל |
| --- | --- | --- | --- |
| 1 | איש הכלב | 2016 | 2017 |
| 2 | לא מרוסן | 2016 | 2018 |
| 3 | חתול כפול | 2017 | 2019 |
| 4 | איש הכלב וסופר גור | 2017 | 2020 |
| 5 | איש הכלב וראש פשפש | 2018 | 2021 |
| 6 | קול כלבים | 2018 | 2022 |
| 7 | למי התגלגלו הכדורים | 2019 | 2023 |
| 8 | ראשנים ברשת | 2019 | 2024 |
| 9 | החתול שנבח | 2020 | 2025 |
| 10 | Mothering Heights | 2021 | יפורסם בהמשך |
| 11 | Twenty Thousand Fleas Under The Sea | 2023 | יפורסם בהמשך |
| 12 | Dog Man: The Scarlet Shedder | 2024 | יפורסם בהמשך |
| 13 | Dog Man: Big Jim Begins | 2024 | יפורסם בהמשך |
| 14 | Dog Man: Big Jim Believes | 2025 | יפורסם בהמשך |
הספרים > הרפתקאות חיתול על

| מספר בסדרה | שם הספר: | שנת הוצאה לאור | שנת הוצאה לאור בישראל |
| --- | --- | --- | --- |
| 1 | הרפתקאות חיתול על | 2002 | 2015 |
| 2 | מתקפת הפיפיש המרשע | 2011 | 2016 |
הספרים > מועדון הקומיקס של סופר גור

| מספר בסדרה | שם הספר: | שנת הוצאה לאור | שנת הוצאה לאור בישראל |
| --- | --- | --- | --- |
| 1 | מועדון הקומיקס של סופר גור | 2020 | 2021 |
| 2 | פרספקטיבות | 2021 | 2023 |
| 3 | לתפוס כיוון | 2022 | 2024 |
| 4 | Collaborations | 2022 | יפורסם בהמשך |
| 5 | Influencers | 2023 | יפורסם בהמשך |
סרטי קולנוע > קפטן תחתונים

באוקטובר 2011 נודע כי אולפני ההנפשה של דרימוורקס קנו את הזכויות להפקת עיבוד קולנועי לסדרת הספרים.
ב-25 באוקטובר 2013 דיווחו האולפנים שרוב לטרמן יביים את הסרט על פי תסריט של ניקולס סטולר. הסרט היה אמור להיות שיתוף הפעולה השני בין השניים, לאחר מסעות גוליבר.
ב-21 בינואר 2014 הודיעה החברה על צוות המדובבים; אד הלמס בתפקיד מר פיפיש (קפטן תחתונים); קווין הארט בתפקיד ג'ורג בירד; תומאס מידלדיץ' בתפקיד הרולד הצ'ינס; ניק קרול בתפקיד הנבל, פרופסור פומפה פ' פיפיקקי וג'ורדן פיל בתפקיד מלווין, אויבם החנון של ג'ורג' והרולד.
ב-12 ביוני 2014 הוכרז שהסרט ייצא לאקרנים ב-13 בינואר 2017. בעקבות תהליך רה ארגון באולפני דרימוורקס הוכרז שהסרט יופק מחוץ לאולפן, במחיר נמוך בהרבה. הסרט עתיד היה לעבור את תהליך האנימציה באולפני מיקרוס במונטריאול, קנדה, ולהיות בעל מראה שונה מרוב סרטי האנימציה של דרימוורקס. חודש לאחר מכן דיווח האתר דדליין שלטרמן פרש מהפרויקט ושדייוויד סורן שביים את הסרט טורבו מנהל עם האולפנים מגעים במטרה ליטול את מושכות הבמאי.
הסרט צפוי היה לצאת לאקרנים ב-10 במרץ 2017, אך בחודש ספטמבר 2015 הודיעו אולפני דרימוורקס שהסרט בייבי בוס ייצא לאקרנים בתאריך זה, במקומו של קפטן תחתונים. תאריך ההפצה העדכני של הסרט הוא 2 ביוני 2017.
סרטי קולנוע > איש הכלב

סרט עלילתי המבוסס על איש הכלב שוחרר על ידי DreamWorks Animation ב-31 בינואר 2025. הסרט נכתב וביים על ידי פיטר הייסטינגס, שעבד בעבר על הרפתקאותיו המדהימות של קפטן תחתונים. הדיבוב של הדמות הראשית סופקו על ידי הייסטינגס, לצד פיט דיווידסון בתור פיטי, ליל רל האורי בתור הצ'יף, איילה פישר בתור שרה אסון, ריקי ג'רווייס בתור פליפי, וסטיבן רוט בתור סבתא. הסרט קיבל ביקורות חיוביות.
הערות שוליים

↑  Fleming, Mike (19 באוקטובר 2011). "DreamWorks Animation Wins Auction For 'Captain Underpants' Feature Film Rights". Deadline. נבדק ב-20 באוקטובר 2011. {{cite news}}:  (עזרה)
↑  Kit, Borys (25 באוקטובר 2013). "Rob Letterman to Direct 'Captain Underpants' for DWA (Exclusive)". The Hollywood Reporter. נבדק ב-26 באוקטובר 2013. {{cite news}}:  (עזרה)
↑  "Captain Underpants Saves The Day By Recruiting Top Comedy Talent To Voice New DreamWorks Animation Film". PR Newswire. 21 בינואר 2014. נבדק ב-22 בינואר 2014. {{cite news}}:  (עזרה)
↑  "DreamWorks Animation Release Dates Include Madagascar 4". Collider.com. 2013-11-20. נבדק ב-2014-06-12.
↑  Lieberman, David (22 בינואר 2015). "DreamWorks Animation Restructuring To Cut 500 Jobs With $290M Charge". Deadline.com. נבדק ב-25 בינואר 2015. {{cite news}}:  (עזרה)
↑  Graser, Marc (22 בינואר 2015). "Jeffrey Katzenberg on DWA's Cutbacks: '3 Films a Year Was Too Ambitious". Variety. נבדק ב-20 בספטמבר 2015. "Trolls," set for a 2016 release, will be the first film to be made with the $120 million budget. {{cite news}}:  (עזרה)
1 2  Fleming Jr., Mike (26 בפברואר 2015). "Rob Letterman Doffs 'Captain Underpants'; 'Turbo's David Soren Being Fitted For DWA Pic". Deadline. נבדק ב-5 במרץ 2015. {{cite web}}:  (עזרה)
↑  McClintock, Pamela (18 בספטמבר 2015). "Hugh Jackman's 'Greatest Showman on Earth' Pushed a Year to Christmas 2017". The Hollywood Reporter. נבדק ב-19 בספטמבר 2015. {{cite news}}:  (עזרה)
↑  "Theatrical Movie Schedule Changes and Additions". Box Office Mojo. 27 במרץ 2016. נבדק ב-27 במרץ 2016. {{cite news}}:  (עזרה)
| קפטן תחתונים, מאת דאב פילקי |
| --- | --- | --- |
| ספרים | הרפתקאות קפטן תחתונים • האסלות המחסלות • הפלישה מהחלל של מנהלות המטבח המרושעות ממש • פרופסור פומפה פ' פיפיקקי • גברת גמישות הגומי הגועלית • נער הנזלת הנבזי חלק (חלקים 1 & 2) • התוקפים המטונפים מתא השירותים התכול • ההפתעה המפוצצת של הפרופסור המופרע • הרובו-מכנסיים הרדיואקטיבי המרושע • התכססנות השטנית של אסלת טורבו 2000 • הסיפור הסוער של סר סרחונסקי |  |
| בטלוויזיה | הסרט • הרפתקאותיו המדהימות של קפטן תחתונים |  |
מתחם נבי שועייב

.
| --- | --- |

 מידע כללי
 סוג:  קבר 
 מיקום:  הגליל העליון 
 מדינה:  ישראל 
 
 קואורדינטות:  32°48′19″N 35°27′02″E﻿ / ﻿32.80525°N 35.45046°E﻿ / 32.80525; 35.45046
  (למפת הגליל העליון מוגדלת) מתחם נבי שועייב(למפת הגליל העליון רגילה) מתחם נבי שועייב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מתחם נבי שועייב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מתחם נבי שועייב
 
נבי שועייב
מתחם נבי שועייב (בערבית: مقام النبي شعيب, בתעתיק מדויק: מקאם אלנבי שעיב) הוא אתר קדוש לדרוזים וליהודים הנמצא בגליל, בסמוך לקרני חיטין. על-פי המסורת הדרוזית מדובר בקברו של הנביא שועייב, המזוהה עם יתרו המקראי. גם על פי המסורת היהודית, מקובל לזהות את הקבר עם יתרו, אמנם ישנם מספר זיהויים נוספים. מדי שנה משמש האתר מוקד לעלייה לרגל בחג נבי שועייב הנמשך ארבעה ימים, החל מ-24 באפריל. במקום בנוי מבנה גדול, המהווה, פרט לציון הקדושה של מתחם הנביא שועייב, גם מקום לאכלוס אלפי העולים לרגל במהלך החג. כן נובע במקום מעיין.
היסטוריה

לפי המסורות הדרוזית והמוסלמית באחרית ימיו עבר שועייב להתגורר במערה באזור חיטין. במערה זו מת בשיבה טובה. מאמיניו קברו אותו והקימו מצבה במקום הקבורה.
מסורת דרוזית נוספת גורסת כי בלילה שלפני קרב קרני חיטין חלם סלאח א-דין על מלאך, אשר הבטיח לו ניצחון בתנאי שלאחר הקרב ירכב עם סוסו מערבה. המלאך הבטיח כי מקום עצירתו של סוסו יהיה אתר קבורתו של שועייב. על פי מסורת זו, סלאח א-דין אכן רכב מערבה בתום הקרב, איתר את מקום קבורתו של שועייב, והדרוזים בנו את האתר במקום.
העדויות ההיסטוריות המוקדמות ביותר המזהות את המקום כמקום משכבו של שועייב הן עדויות של מטיילים והיסטוריונים[דרוש מקור] מהמאה ה-12[דרוש מקור].
אתר נבי שועייב הורחב ושופץ לאורך השנים. החלק הישן ביותר במתחם שעדיין עומד בתחילת מאה ה-21, נבנה בשנות ה-80 של המאה ה-19, לאחר שמנהיגם הרוחני של הדרוזים, שייח' מוהנא טריף מג'וליס זימן אספת נכבדים לדיון בנושא בנייתו של מתחם חדש. משלחת נכבדים יצאה לסוריה ולבנון לגייס כספים לבניית המתחם. הקהילה הדרוזית בגליל ובהר הכרמל תרמה אף היא סכומי כסף נכבדים.
בתקופת המנדט הבריטי בארץ ישראל פרצה מחלוקת בין הדרוזים לבין המועצה המוסלמית העליונה לגבי השאלה מי בעל האפוטרופסות על האתר. לאחר קום מדינת ישראל העניקה המדינה אפוטרופסות מלאה לדרוזים על המתחם ועל מאה דונמים הסובבים לו. תחת הנהגתו של שייח אמין טריף, האתר שופץ והוספו לו מספר חדרים לאירוח העולים לרגל.
השם

הארכאולוג נחמן אביגד מסר אודות חותם עברי אופייני מן המאה השביעית לפנה"ס ובו מופיעה הכתובת לשענפ בנ. נביא. הניתן לקריאה בצורה: "לשעיבב בנ. נביא". ד"ר ט.ל. פנטון מאוניברסיטת חיפה קרא את הכתובת על החותם שֻע (בּנ) יֻבַּבּ. השם שענפ הוא שם מורכב הכתוב בכתיב חסר: שע ו-נפ, בעוד המרכיב שע (שוע) מצוי במקרא: ”וְאֵלֶּה נוּלְּדוּ (לדָויִד) בִּירוּשָׁלָיִם שִׁמְעָא וְשׁוֹבָב וְנָתָן וּשְׁלֹמֹה אַרְבָּעָה לְבַת שׁוּעַ (בת-שבע) בַּת עַמִּיאֵל” / (דברי הימים א,ג',ה'). בעוד המרכיב 'נפ' לא מצוי לא במקרא, לא בממצאים האפיגרפיים מתקופת בית ראשון ולא מהישובים היהודיים במצריים פשר המילה נף הוא גבוה ומופיע בחותם יהודי "אלנפ בר אשיהו" מדיסקליאון שבאסיה הקטנה מן המאה החמישית-רביעית לפנה"ס.
אביגד מוסיף כי 'בנ.נבי' הוא אזרח העיר נב שהייתה מזרחית לירושלים והכינוי בנ נבי מתייחס לאזרח בן העיר נוב, ציוּן בית האב מעיד על מעלה מיוחדת של האזרח, אופי התפקיד אותו הוא נושא או שהייתה משמעות מיוחדת לעיר המוצא היות שהעיר נוב נודעה כעיר כהנים גם לאחר תקופת שאול ודוד. שתי החותמות מובילות למסקנה שמדובר בכהן בן העיר נוב ומהוות עדות על המשכיות הכהונה בואיכה התקופה הגלותית.
קברים במתחם לפי המסורת היהודית

זהות הנקברים במתחם הוא נושא שנוי במחלוקת במסורת היהודית. מסורות שונות (מרביתם מימי הביניים) מונות מספר אפשרויות:
יהושע (זיהוי מתחילת המאה ה-13)
יתרו (זיהוי מתחילת המאה ה-13)
צפניה (זיהוי מתחילת המאה ה-13)
צפורה (זיהוי מהמאה ה-13)
יעקב איש כפר חיטיא (זיהוי מהמאה ה-14)
יהושע בן פרחיה (זיהוי מתחילת המאה ה-17)
אלישע בן אבויה (זיהוי מתחילת המאה ה-20)
הושע (זיהוי מהמאה ה-20)
רב ענן (זיהוי מהמאה ה-20)
וכן טביעת כף רגלו השמאלית של יתרו (זיהוי מהמאה ה-18) או של משה (זיהוי מסוף המאה ה-19).
רבי שמואל ב"ר שמשון שסייר בארץ ישראל בתחילת המאה ה-13 (1210 לערך) כנראה היהודי הראשון לתעד מסורת זו, הוא כותב בספרו "מסע דפלסטינא": "הלכתי לכפר חטים וראיתי בצד ההר ב' קברים, יש אומרים קבר יהושע ויש אומרים קבר יתרו וקבר צפניה".
עלייה לרגל

לפי המסורת הדרוזית, טביעת רגלו השמאלית של שועייב נראית באתר הקבר. העולים לרגל נוהגים ליצוק שמן לתוך טביעת הרגל ולמשוח את השמן על גופם על מנת להתברך במזל טוב.
במקור לדרוזים לא היה תאריך קבוע לעלייה לרגל. כאשר הכירה ממשלת ישראל בחגים הדרוזיים באופן רשמי, תאריכי החג נקבעו כימים שבין ה-24 באפריל ל-28 באפריל. במהלך החג נערכות חגיגות המוניות במתחם ומנהיגי העדה נאספים לדון בסוגיות דתיות.
ב14 למרץ 2025 עלו למקום 100 אנשי דת דרוזים מסוריה בעת ביקור מיוחד של אנשי דת דרוזים מסוריה במקומות קדושים בישראל.
תמונות

קבר יתרו במתחם נבי שועייב
צופים דרוזיים בצעדה ליד נבי שועייב
הערות שוליים

1 2  Nissim Dana. (2003). The Druze in the Middle East: Their Faith, Leadership, Identity and Status Sussex Academic Press, pp. 28–30.
↑  "הממצאים האפיגראפיים כעדות לארגון הכהונה בתקופת בית ראשון" / מ. הלצר, שנתון לחקר המקרא והמזרח הקדום, כרך ב (תשל"ז), עמ' 55
↑  תעלומה: היכן קבור יתרו, חותן משה? והאם ייתכן שצאצאיו הם דרוזים?, באתר הידברות
↑  Kais Firro. (1999). The Druzes in the Jewish State: A Brief History BRILL, 1999, p. 236.
↑   ציוץ של רובי המרשלג ברשת החברתית אקס (טוויטר), 14 במרץ 2025
| --- | --- |
בקרת זהויות :  NLI: 987007443695805171  VIAF: 595149066506265600697   WorldCat (עם VIAF): 595149066506265600697
פרשת השחיתות הקטרית בפרלמנט האירופי

אווה קאילי, 2016
אנטוניו פנצרי, 2014
פרשת השחיתות הקטרית בפרלמנט האירופי (המכונה בתקשורת גם קטרגייט) היא פרשת שחיתות ושערורייה פוליטית מתמשכת בפרלמנט האירופי שנחשפה בדצמבר 2022, הכרוכה בהאשמות כי פקידי הפרלמנט האירופי, לוביסטים ובני משפחותיהם פעלו למען מממשלות קטר, מרוקו ומאוריטניה תמורת שוחד, ועסקו בשחיתות, הלבנת הון ופשע מאורגן. רשויות אכיפת החוק של בלגיה, איטליה ויוון פשטו על ביתה של סגנית נשיא האיחוד האירופי מטעם יוון, אווה קאילי, ועל בתים של מספר נאשמים אחרים, תפסו 1.5 מיליון אירו במזומן, החרימו מחשבים וטלפונים ניידים, והאשימו ארבעה אנשים בעבירות.
האירועים שהובילו לפרשה

בנובמבר 2022 נסעה אווה קאילי לקטר, לשיחות עם שר העבודה הקטרי עלי בן סמיח' אל-מרי. עם חזרתה, שיבחה בנאום בפרלמנט האירופי ב-22 בנובמבר את הרפורמות של ממשלת קטר במילים: "קטר היא מובילה בנושא של זכויות עובדים". גם התנהלותם של חברי פרלמנט אחרים כלפי קטר עוררה תהיות, למשל כאשר הודעת גינוי של מפלגת השמאל האירופי המאוחד כלפי ניצול של מהגרי עבודה בקטר התעכבה בשנה לאור התנגדות של קבוצות סוציאליסטיות ושמרניות.
עוד לפני מעצרה פעולותיה של קאילי העלו חשדות בקרב חברי מפלגתה, הברית הפרוגרסיבית של סוציאליסטים ודמוקרטים. המחוקקת ההולנדית לארה וולטרס (אנ') שהייתה גם היא חברת הפרלמנט האירופי מטעם סיעתה של קאילי, טענה בראיון כי קאילי ניסתה לעצור אותה מלהביע ביקורת כלפי קטר בדיונים בפרלמנט, בעוד חבר הפרלמנט טרבלה ריכך ביקורת שכן הושמעה. פעולתה האחרונה של קאילי לטובת קטר טרם מעצרה הייתה בהצבעה בוועדת החירויות האזרחיות, בה הצביעה לטובת דו"ח שתומך במתן פטור מויזה לאיחוד האירופי לאזרחים קטרים. על פי כללי הפרלמנט האירופי הייתה קאילי רשאית להצביע למרות שלא הייתה חברה בוועדה, אך היה עליה להודיע מראש לחברי ולסגל הפרלמנט על כוונתה להצביע, ולא ניתנה שום הודעה כזו. חברת הפרלמנט גבריאל בישוף (אנ') העלתה את הטענה שזוהי הצבעה בניגוד לנהלים.
ממצאי הפרשה

התיק המשפטי בקטרגייט עדיין לא הוכרע, ופרטים חדשים ממשיים להתגלות.
על פי עדותו של פרנצ'סקו ג'ורג'י (Francesco Giorgi), בן זוגה של קאילי ולשעבר יועץ פרלמנטרי של חבר הפרלמט האירופי מטעם איטליה אנטוניו פנצרי, החל מ-2019, קטר ניתבה מזומנים לפנצרי. פנצרי, לשעבר חבר בפרלמנט האירופי, וקאילי, חברה נוספת בפרלמנט, ניסו להשפיע על ההצבעה בפרלמנט האירופי לטובת קטר. שוחד מצד קטר, כמו גם מממשלת מאוריטניה, הועברו על פי פרנצ'סקו ג'ורג'י דרך ארגון לובי לזכויות אדם בבריסל שייסד פנצרי בשם Fight Impunity ("הילחמו בהתחמקות מענישה").
לפי הרשויות, קטאר השקיעה 1.5 מיליון אירו בקמפיין בפרלמנט האירופי וזכתה בעסקה רווחית בתחום התעופה, בשבחים בפרלמנט בתחום זכויות האדם, וכמעט גם השיגה פטור מויזה לאזרחיה באירופה.
ממצאי הפרשה > מעורבות מרוקו

פנצרי העיד כי התשלומים הראשונים התקבלו ממרוקו, עוד לפני תחילת מעורבותה של קטר.
שר המשפטים הבלגי וינסנט ואן קוויקנבורן תיאר את מרוקו כמדינה שידועה בהתערבותה בענייני האיחוד האירופי. לדבריו החקירה התמקדה ממספר נושאים, בהם הסכמי הסחר בין האיחוד האירופי למרוקו כמו גם הסכמי הדייג.
דיווח בעיתון פייננשל טיימס חשף כי אנטוניו פנצרי קיבל שוחד, מתנות ומימון שהיה במלונות יוקרה מממשלת מרוקו. פנצרי היה בקשרים עם פקידים מרוקאים מאז ששימש ראש המשלחת של הפרלמנט האירופי לענייני היחסים עם המגרב. לפי הדיווח, בהיותו חבר פרלמנט תמך פנצרי בהחלטות שהיטיבו עם ממשלת מרוקו, הגיש לנציבות האירופית בקשה להגדלת המימון למרוקו והצביע בעד הסכמי סחר ודייג של האיחוד האירופי עם מרוקו. פנצרי גם קיבל תשלומים בסתר משגריר מרוקו בפולין, עבדלרחים עתמון, דרך עמותות.
פנצרי ועתמון עבדו במשותף כיו"רים משותפים של הוועדה הפרלמנטרית המשותפת מרוקו-האיחוד האירופי. פנצרי הודה כי עתמון סיפק לו סיוע כספי לקמפיין בחירות 2014, כולל כיסוי של עלויות של 50,000 אירו למסיבה במילאנו.
ב-2014 העניק מוחמד השישי, מלך מרוקו לפנצרי את אות המסדר המלכותי אל-עלאווי בדרגה שלישית על שירותו לממלכה.. עתמון קיבל את אותו אות באותו אירוע. בלגיה הגישה בקשה לצו מעצר נגד עתמון בשטחי האיחוד האירופי, מאחר שהוא נחשד בקבלת כספים מפקידים מרוקאים על מנת לשחד חברים בפרלמנט האירופי לטובת מרוקו.
ב-2019 תיווך עתמון בעסקה בין סוכנות הביון של מרוקו, המינהל הכללי למחקר ותיעוד, לבין פנצרי וג'ורג'י, לפיה יקבל כל אחד מהם 50,000 אירו לשנה עבור שירותי לובי לטובת מרוקו.
ב-2022 הזמין עתמון את פנצרי ואת מריה ארנה, ראש תת-הוועדה לזכויות אדם בפרלמנט האירופי, למרוקו. ג'ורג'י סיפר כי הוא ופנצרי התחייבו בפני עתמון שיימחקו אזכורים של מרוקו מדו"ח של הפרלמנט על הפרות של זכויות אדם. מאוחר יותר באותה שנה יצא בנה של ארנה, הוגו לומייר, לטיול במרוקו במימון חברה מרוקאית.
בין 2019 ל-2022 חבר הפרלמנט האירופי אנדראה קוצולינו, ששימש חבר בוועדה שחקרה את השימוש של מרוקו ברוגלות וגם היה ראש משלחת הפרלמנט למגרב לתיאום האינטראקציה עם ארצות צפון אפריקה, נפגש עם אנשי סוכנות הביון המרוקאית בורשה, בנוכחות עתמון.
בספטמבר 2022 ביקרו ארבעה חברים בלגיים בפרלמנט האירופי: דויד ליסטר (צר'), קלמנטין ברזאן (צר'), גאטאן ואן גוידסנהובן (צר') ודויד ויצמן (צר'), בעיר לעיון בסהרה המערבית, אזור הנמצא בסכסוך שליטה של מרוקו מול רפובליקת סהרה הערבית הדמוקרטית. הביקור כולו בוצע בהזמנת הפרלמנט המרוקאי, ובמימונו, ורק עם פתיחת החקירה בבלגיה החלו לעלות שאלות גם בנוגע לביקור הזה. ליסטר וויצמן שניהם יהודים.
על פי פנצרי, העבירה לו מרוקו 180,000 אירו, וכפי הנראה מטרתה הייתה להשפיע על החקירה של הפרלמנט האירופי בנושא השימוש ברוגלת פגאסוס, ולמנוע הוצאת מסמכי פרלמנט שמאירים אותה באור שלילי.
מעורבות מאוריטניה

ב-2014 העביר הפרלמנט האירופי החלטה שקראה לשחרר פעיל זכויות אדם שנידון לעונש מוות במאוריטניה. גם תת-הוועדה לזכויות אדם הייתה מעורבת בנושא, ושימשה גורם מרכזי בטענות לפגיעה בזכויות אדם במאוריטניה. ב-2017 השתלט פנצרי, בסיוע ג'ורג'י על ראשות תת-הוועדה. ב-2018 כבר פנה אליו הנשיא המאוריטני דאז מוחמד ולד עבד אל-עזיז בהצעה לשלם כדי ששמה של מאוריטניה לא יוזכר עוד בהקשר זה, או יוזכר בצורה חיובית.
בפברואר 2023 העיד פנצרי כי הוא וג'ורג'י אכן קיבלו 200,000 אירו ממאוריטניה כדי לשפר את תדמית המדינה באיחוד האירופי. ב-2019 כבר פרש פנצרי מן הפרלמנט, והקים את ארגון זכויות האדם "Fight Impunity. מאוריטניה מיד הציעה לסייע במימון הארגון.
ב-2022, לאחר שפרש כבר מן הפררלמנט, סייע פנצרי בארגון כנס במאוריטניה, כשהוא מקבל ממאוריטניה 50,000 אירו לשנה, במטרה לקשור קשרים עם פקידי ממשל מאוריטנים נוספים. גם נשיא מאוריטניה החדש, מוחמד ולד אל-ע'זוואני ביקר בכנס, פרש עליו את חסותו, ונפגש עם פנצרי וקוצולינו. בשלב זה ג'ורג'י כבר שימש עוזר לחבר פרלמנט אחר: אנדראה קוצולינו.
למעשה חברת הפרלמנט מריה ארנה, כראש תת-הוועדה לזכויות אדם בפרלמנט אחרי פנצרי, היא שהציעה את קיום הכנס והזמינה את פנצרי, שכבר לא היה חבר פרלמנט, להשתתף. היא גם הציעה כי "Fight Impunity" תיתן חסות בכנס, ובכך ניתנה לפנצרי דריסת רגל בארגונו. ארנה בהמשך נחקרה במעורבות בפרשה כולה.
המשפט

ארבעת הנאשמים, קאילי, פנצרי, ג'ורג'י, ופיגה-טלמנקה נדרשו להופיע בבית המשפט בבריסל ב-14 בדצמבר 2022 לצורך העמדה לדין. שלושה מהם הופיעו, בעוד מקאילי נמנע להגיע עקב עיצומים במתקן הכליאה בו שהתה. היא הופיעה למשפט לבסוף ב-22 בדצמבר. פנצרי וג'ורג'י נשלחו למעצר לשם המשך חקירה. השימוע של קאילי בוצע בדלתיים סגורות, וממנו נשלחה להמשך מעצר, למרות שעתרה לשחרור על תנאי בפיקוח אלקטרוני. פיגה-טלמנקה היה אמור להשתחרר ממעצר לפיקוח באמצעות אזיק אלקטרוני, אבל התביעה ערערה והשחרור בוטל. שימוע לפנצרי נדחה ל-17 בינואר 2023.
ב-15 בדצמבר 2022 הודה ג'ורג'י כי קיבל שוחד מפקידים קטרים על מנת להשפיע על החלטות הפרלמנט האירופי. בנוסף הודה כי קיבל כספים ממשלת מרוקו. בהודאתו טען לחפותה של בת זוגו קאילי, אך חיזק מעורבות בפרשה של פנצרי, של החבר האיטלקי בפרלמנט האירופי אנדראה קוצולינו (אנ') ושל החבר הבלגי בפרלמנט האירופי מארק טרבלה (אנ').
ב-20 בדצמבר 2022 הודה ויזנטיני כי קיבל שני תשלומים מארגון זכויות האדם Fight Impunity, שנשיאו הוא פנצרי, בסכומים של 50 אלף אירו ו-60 אלף אירו, אך טען כי מדובר בתרומות לקמפיין שלו למזכ"לות קונפדרצית איגודי העובדים הבין-לאומית (ITUC), ולא בשביל להשפיע על עמדת הקונפדרציה בעניין קטר או בכל עניין אחר.
ב-16 בינואר 2023 אישר בית משפט איטלקי את הסגרתה של סילביה פנצרי, בתו של אנטוניו פנצרי.
בינואר 2023 פנצרי הודה בחלקו בפרשה כחלק מעסקת טיעון עם שלטונות בלגיה. כחלק מהעסקה יחשוף פנצרי את זהותם של אלו ששיחד, ואת זהותם של השותפים לפרשה. הוא צפוי לקבל עונש מאסר. זוהי הפעם השנייה שהתובע הכללי בבלגיה עושה עסקת טיעון, מאחר שהחוק הבלגי אסר על עסקאות טיעון בעבר.
העיתון הגרמני דר שפיגל השיג 1,300 מסמכים מן החקירה הבלגית, לפיהם הקבוצה של פנצרי קיבלו כסף מזומן מקטר, מרוקו, מאוריטניה ואולי גם ערב הסעודית. הקבוצה מתוארת כ"חובבנית" מאחר שהחביאו את הכסף בדירותיהם, ביצעו שיחות טלפון רבות ללא הצפנה וקיימו פגישת תיאום במלון שהיה מרושת במצלמות אבטחה. עם זאת הם פעלו במשך שנים מבלי להיחשף. גיליון אלקטרוני באחד המחשבים שנתפסו מתעד 199 פגישות ופעילויות ואת האנשים שהשתתפו בהן בין אפריל 2018 לדצמבר 2022.
ויולה פון כרמון-טאובדל, חברת הפרלמנט האירופי מטעם מפלגת הירוקים, טענה בתחילת 2023 שגם קזחסטן, אזרבייג'ן ורוסיה רכשו שליטה למשך תקופה ארוכה.
לפי האתר פוליטיקו, ב־20 ביוני 2023, בעקבות בקשה לפסילת שופט שהגיש חבר הפרלמנט מארק טרבלה, אכן פרש מחקירת הפרשה השופט הבלגי מישל קלייז שמוביל את בדיקת השחיתות בפרלמנט האירופי. הפרישה בוצעה בצל האשמות על ניגוד אינטרסים. ממשרד התובע נמסר שהדבר בוצע לאחר ש"הוא וחוקריו ביצעו עבודה יסודית", וש"לא נמצאו ראיות ממשיות שמטילות ספק ביושרם של מי מהצדדים המעורבים." לאחר הפרישה הסתבר שלבנו של השופט קלייז יש עסק משותף עם בנה של חברת הפרלמנט האירופי מארי ארנה, שהייתה אז ראש תת-הוועדה לזכויות אדם ושנמצאת בקשר קרוב עם חבר הפרלמנט הנאשם אנטוניו פנצרי. ארנה עצמה גם הוזכרה בצו המעצר שהוצא לחבר הפרלמנט קוצולינו.